CELEX: 62021TN0100
Language: ro
Date: 2021-02-16 00:00:00
Title: Cauza T-100/21: Acțiune introdusă la 16 februarie 2021 – Sánchez-Gavito León/Consiliul și Comisia

10.5.2021   
            
            
               RO
            
            
               Jurnalul Oficial al Uniunii Europene
            
            
               C 182/57
            
         
      Acțiune introdusă la 16 februarie 2021 – Sánchez-Gavito León/Consiliul și Comisia
      (Cauza T-100/21)
      (2021/C 182/77)
      Limba de procedură: engleza
      
         Părțile
      
      
         Reclamantă: Maria del Carmen Sánchez-Gavito León (Reston, Virginia, Statele Unite) (reprezentant: M. Veissiere, avocat)
      
         Pârâte: Consiliul Uniunii Europene, Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  declararea nelegalității abținerii de a acționa a pârâtelor;
               
            
                  —
               
               
                  obligarea Uniunii Europene, reprezentată de pârâte, în calitate de membru al Comitetului consultativ internațional al bumbacului (CCIB), să ia măsuri împotriva directorului executiv al CCIB pentru abatere;
               
            
                  —
               
               
                  dispunerea suspendării imediate a contribuțiilor financiare ale Uniunii Europene la CCIB, atât timp cât nu sunt respectate drepturile omului protejate prin tratatele Uniunii;
               
            
                  —
               
               
                  obligarea Uniunii Europene, reprezentată de Comisie și Consiliu, la plata către reclamantă, cu titlu de despăgubire pentru prejudiciul moral, a sumei de 300 000 de euro;
               
            
                  —
               
               
                  obligarea Uniunii Europene, reprezentată de Comisie și Consiliu, la plata către reclamantă, cu titlu de despăgubire pentru pierderea locului de muncă și a unei oportunități și pentru prejudiciul adus carierei sale, a sumei de 103 542,92 dolari americani (la cursul de schimb curent în euro), echivalentă unui an și jumătate de salariu pe baza ultimei fișe de remunerație de la CCIB (69 055,28 dolari americani);
               
            
                  —
               
               
                  obligarea Uniunii Europene, reprezentată de Comisie și Consiliu, la plata către reclamantă, cu titlu de despăgubire pentru prejudiciul material, a sumei de 19 368,13 (la cursul de schimb curent în euro), însoțită de dobânzi la rata anuală legală curentă (din iunie 2019);
               
            
                  —
               
               
                  obligarea Uniunii Europene la plata cheltuielilor de judecată, inclusiv a cheltuielilor de reprezentare, pe baza prezentării facturilor pentru onorariile avocaților.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe abținerea de a acționa a Comisiei și a Consiliului, care i-a produs prejudicii morale și materiale importante reclamantei, fiind lipsită de orice acces la justiție, și i-a încălcat dreptul la demnitate și la un mediu de lucru sigur.
               
            
                  2.
               
               
                  Al doilea motiv, întemeiat pe obligația pârâtelor de a acționa în conformitate cu tratatele, în special cu articolul 207 TFUE, în temeiul căruia Uniunea Europeană a aderat la CCIB, care prevede că politica comercială comună se desfășoară în cadrul principiilor și al obiectivelor acțiunii externe a Uniunii. Comisia este supusă unei obligații în temeiul articolelor 314 și 317 TFUE și este obligată să se conformeze intereselor, valorilor și principiilor [Uniunii] în conformitate cu articolul 3 TUE și cu carta.
               
            
                  3.
               
               
                  Al treilea motiv, întemeiat pe încălcarea, prin abținerea de a acționa a Comisiei și a Consiliului, a drepturilor fundamentale ale reclamantei, precum dreptul de acces la justiție și la un mediu de lucru sigur.